ΓΡΑΠΤΗ ΕΡΩΤΗΣΗ E-3365/01

υποβολή: Luciano Caveri (ELDR) προς την Επιτροπή

(6 Δεκεμβρίου 2001)

Θέμα: Η περιφερειακή νομοθεσία της Valle d'Aosta

Στις 13 Οκτωβρίου του περασμένου έτους μία τρομερή πλημμύρα έπληξε τη Valle d'Aosta με καταστρεπτικότατα αποτελέσματα. Μεταξύ των διαφόρων μέτρων που έλαβε η αυτόνομη περιφέρεια βάσει των

εξουσιών που απορρέουν από το ειδικό καθεστώς αυτονομίας της,πήρξαν, πριν από έναν περίπου χρόνο, και μέτρα για τον αγροτικό τομέα. Διαβιβάσθηκε σχετικό σχέδιο νόμου στη ΓΔ Γεωργίας, για να ακολουθήσουν επανειλημμένες αιτήσεις προς τη μόνιμη αντιπροσωπεία της Ιταλίας για έγγραφα και πληροφορίες τύπου χαρτογράφηση των πλημμυρισμένων περιοχών και των μετρήσεων των καθιζήσεων, σχεδόν σαν ναπήρχε ηποψία ότι η πλημμύρα είχε επινοηθεί. Διαβάζοντας κανείς τη σχετική αλληλογραφία αισθάνεται κατάπληξη και πικρία, διότι με τις απαιτήσεις που προβάλλει η Επιτροπή φαίνεται να μην έχει αντιληφθεί την ανάγκη να διατίθενται εγκαίρως οι αποζημιώσεις προς τους αγρότες για τις καταστροφές από μία πλημμύρα. Είναι απίστευτο ότι η αίτηση μετατέθηκε πρόσφατα στο μητρώο μη κοινοποιηθεισών ενισχύσεων, διότι ο Κανονισμός Πολιτικής Άμυνας 3090 του 2000 του ιταλικού κράτους δεν κοινοποιήθηκε στις Βρυξέλλες. Αρκεί να διαβάσει κανείς το σχέδιο περιφερειακού νόμου για να καταλάβει ότι δε συνδέεται κατά κανένα τρόπο με αυτό τον Κανονισμό.

Ερωτώ ως εκ τούτου τα εξής: Είναι δικαιολογημένες οι συνεχείς καθυστερήσεις· Θεωρείται ότι, παρά τις Συνθήκες, δε χρειάζεται να δίνεται προτεραιότητα στις φυσικές καταστροφές· Πρόκειται να αναπτυχθεί επειγόντως μια εντελώς διαφανής πρακτική αντιμετώπισης έκτακτων περιστατικών·

Απάντηση του κ. Fischler εξ ονόματος της Επιτροπής

(21 Ιανουαρίου 2002)

Η Επιτροπή είναι ενήμερη για τα προβλήματα που ανέκυψαν στην Valle d'Aosta λόγω πλημμυρών της 13ης Οκτωβρίου 2000.

Πράγματι, όπως αναφέρει το Αξιότιμο Μέλος του Κοινοβουλίου, η Ιταλία κοινοποίησε ένα έργο των περιφερειακών αρχών με το οποίο προβλέπονται αποζημιώσεις για τους αγρότες. Ωστόσο, από τις συμπληρωματικές πληροφορίες που έδωσαν οι ιταλικές αρχές σχετικά με το εν λόγω έργο η Επιτροπή διαπίστωσε ότι οι ενισχύσεις έχουν ήδη καταβληθεί στα θύματα των πλημμυρών, και ότι είχαν ως στόχο την αναθέρμανση των παραγωγικών δραστηριοτήτων, και μεταξύ άλλων, αυτών του γεωργικού τομέα.

Δεδομένου ότι το διάταγμα για τη θέσπιση των εν λόγω ενισχύσεων δεν κοινοποιήθηκε και ότι η Επιτροπή πρέπει να εξακριβώσει εάν οι ενισχύσεις που χορηγήθηκαν στους αγρότες που έχουν πληγεί δεν συνεπάγονταιπερκάλυψη των ζημιών τις οποίες αυτοίπέστησαν, η Επιτροπήποχρεώθηκε να μεταβιβάσει τον φάκελο με το σύνολο των ενισχύσεων στο μητρώο μη κοινοποιηθεισών ενισχύσεων.

Εφιστάται η προσοχή του Αξιότιμου Μέλους ότι δυνάμει του άρθρου 13 παράγραφος 2 του κανονισμού (ΕΚ) αριθ. 659/1999 του Συμβουλίου της 22ας Μαρτίου 1999 για τις λεπτομέρειες εφαρμογής του άρθρου 93 της συνθήκης ΕΚ(1), η δίμηνη προθεσμία εξέτασης που προβλέπεται για τις κοινοποιούμενες κρατικές ενισχύσεις δεν εφαρμόζεται σε περίπτωση μη κοινοποιηθείσας ενίσχυσης.

Παρολαυτά, η Επιτροπή δύναται να διαβεβαιώσει ότι η επεξεργασία του φακέλου της Valle d'Aosta θα διενεργηθεί το συντομότερο δυνατό.

Τέλος, όσον αφορά ειδικότερα τις μετρήσεις των καθιζήσεων που αναφέρονται στην ερώτηση, η Επιτροπή δεν ζήτησε αυτό το είδος των εγγράφων. Όντως, επειδή ένα από τα μέτρα που προέβλεπαν οι περιφερειακές αρχές κατόπιν των πλημμυρών ενείχε να δημιουργήσει ένα περιβαλλοντικό πρόβλημα από την αύξηση της πυκνότητας ζωικού κεφαλαίου σε ορισμένες γαίες, η Επιτροπή ζήτησε απλώς να εξακριβωθεί ο αντίκτυπος της παρουσίας των ζώων στις εν λόγω περιοχές.

(1) ΕΕ L 83 της 27.3.1999.